Natalkos botaninis-zoologinis draustinis
Natalkos (Nataikos) botaninis-zoologinis draustinis – saugoma gamtos teritorija (savivaldybės draustinis) Rietavo savivaldybėje, 4 km į rytus nuo Tverų, prie Pribitkos kaimo. Apima Natalkos ežerą ir jo apyežerę. Įsteigtas 1990 m., siekiant išsaugoti retųjų ir nykstančių gyvūnų buveines bei retųjų augalų augimvietes. Draustinyje gyvena Raudonosios knygos gyvūnai: mažieji baubliai, tetervinai, mažieji kragai, gausu kitų paukščių, vabzdžių, varliagyvių. Auga saulašarės, spanguolės. Saugomos tarpinių pelkių ir liūnų bei pelkinių miškų buveinės.